সম্প্রতি জনপ্রিয় সফটওয়্যার নির্মাতা প্রতিষ্ঠান মাইক্রোসফটের সাবেক পরিচালক চুরির দায়ে ফাঁসলেন।  পাঁচ বছর মাইক্রোসফটে চাকরি করার পর চুরির দায়ে ১৩ জানুয়ারি তাকে বরখাস্ত করে মাইক্রোসফট। মাইক্রোসফটের সাবেক পরিচালক রবার্ট ডি কারি বিজনেস ডেভেলপমেন্টের পদে থাকাকালে চার লাখ ৬০ হাজার ডলার চুরি করেছিলেন। যুক্তরাষ্ট্রের এক স্টেট কোর্টে দায়ের করা এই মামলায় বলা হয়েছে, চার লাখ ৬০ হাজার ডলার চুরি ছাড়াও রবার্ট ডি কারি আরো ১৫ লাখ ডলার তহবিল সরানোর চেষ্টা করেছিলেন। ব্লু গেমস নামে নাম-ঠিকানাবিহীন প্রতিষ্ঠানে তিনি অর্থ সরবরাহ করেছেন। কারি ভুয়া ইনভয়েসসহ ডিস্ট্রিবিউশন চুক্তি ও প্রতিবেদনে ম্যানেজারের স্বাক্ষরও জাল করে  বিভিন্ন জালিয়াতির মাধ্যমে বিপুল পরিমাণ অর্থ আত্মসাৎ করেন।